作者：谢懋
词牌/韵律：石州引・石州慢

paragraphs: 日脚斜明，秋色半阴，人意凄楚。
飞雪特地凝愁，做弄晚来微雨。
谁家别院，舞困几叶霜红，西风送客闻砧杵。
鞭马出都门，正潮平洲渚。
无语。
匆匆短棹，满载离愁，片帆高举。
京洛红尘，因念几年羁旅。
浅颦轻笑，旧时风月逢迎，别来谁画双眉妩。
回首一销凝，望归鸿容与。